CYROGRAPHUM Notum sit cunctis sancte ecclesie filiis donnum Stephanum Eduensium episcopum communi eiusdem ecclesie capituli assensu concessisse fratribus Cisterciensis ecclesie eorumque successoribus vallem de Albana in longum a Planca usque ad fundum Crispiensis territorii nichil sibi in ea retinentes larricium, cimiterium, aquam sibi retinuerunt eo tamen pacto ut nunquam ibidem aliquem hominum habitare neque edificationem aliquam excepta sola cultura terrę facere permitterent. Hoc factum est adstantibus his personis donno Willelmo decano, Girardo preposito, Walterio cantore, Gaufredo, Seguino, Humberto archidiaconis, Hugone abbate Sancti Stephani. Pro hoc dono XII nummos obedienciali de Biliniaco in festivitate sancti Simphoriani singulis annis reddere debent.